b'\n_START_ARTICLE_\nKranjska klobasa\n_START_SECTION_\nZgodovina\n_START_PARAGRAPH_\nKranjska klobasa izhaja iz kulturne dedi\xc5\xa1\xc4\x8dine kolin in se v pisnih virih omenja \xc5\xbee v drugi polovici 19. stoletja, njeno ime pomeni mesna klobasa s Kranjskega.\n_START_SECTION_\nRecept\n_START_PARAGRAPH_\nIzdelovati se sme po Pravilniku o Kranjski klobasi z za\xc5\xa1\xc4\x8diteno geografsko ozna\xc4\x8dbo._NEWLINE_Kranjska klobasa mora vsebovati vsaj 75 - 80\xc2\xa0% svinjskega mesa I in II. kategorije in najve\xc4\x8d 20 - 25\xc2\xa0% trde slanine brez ko\xc5\xbee. Dovoljeni dodatki so do 5\xc2\xa0% vode, nitritna sol, \xc4\x8desen in poper. Druge sestavine niso dovoljene. Meso mora biti razrezano na ko\xc5\xa1\xc4\x8dke 10 do 13 mm, slanina pa 8 do 10 mm. Nadev se polni v tanka pra\xc5\xa1i\xc4\x8dja \xc4\x8dreva premera 32 do 36 mm. Oblikujejo se v pare dol\xc5\xbeine 12 do 16 cm (te\xc5\xbea para je 180 do 220 g). Pari se za\xc5\xa1pilijo z leseno \xc5\xa1pilo. Klobasa se vro\xc4\x8de dimi z bukovimi drvmi in toplotno obdela na sredi\xc5\xa1\xc4\x8dni temperaturi do 70 \xc2\xb0C.\n_START_SECTION_\nCertifikati\n_START_PARAGRAPH_\n21. februarja 2013 je bil sprejet odlok o razglasitvi tradicionalnega izdelovanja kranjskih klobas za \xc5\xbeivo mojstrovino dr\xc5\xbeavnega pomena. _NEWLINE_V mesnicah se izdeluje in trgovinah prodaja veliko klobas, podobnih kranjski, ki pa ne bi smele nositi tega imena. Prava kranjska klobasa je \xc5\xbee od 6. januarja 2015 navedena v registru za\xc5\xa1\xc4\x8ditenih geografskih ozna\xc4\x8db (ZGO) Evropske unije, ime \xc2\xbbkranjska kobasica\xc2\xab\xc2\xa0pa lahko na Hrva\xc5\xa1kem za njihov izdelek te vrste uporabljajo \xc5\xa1e do leta 2030.'